钦定古今图书集成/理学汇编/学行典/第195卷 > 荣瑄
## 钦定古今图书集成/理学汇编/学行典/第195卷 > 荣瑄

按《明外史孝义传》：“荣瑄，琼州人。三岁而孤，与兄琇并
以孝闻。天顺四年，土贼据琼城，瑄兄弟扶母走避。遇
贼，琇谓瑄曰：‘我以死卫母，汝急去’。瑄从之，琇与母遂
陷贼中。官军至，琇出走被执。主将将杀琇，瑄趋至，叩
头流血，泣请曰：‘兄以母故陷贼，母老家贫，恃兄为命，
愿杀瑄，存兄养母’。主将不察，竟杀瑄。”